Geheime stemming: Baleka Mbete moet jawoord gee | Maroela Media
Geheime stemming: Baleka Mbete moet jawoord gee
Die burgerregte-organisasie AfriForum het die afgelope naweek gesê hy het 'n e-pos na Baleka Mbete, speaker van die parlement, se kantoor gestuur om 'n beroep te doen op haar gewete en te versoek dat sy die mosie van wantroue in pres. Jacob Zuma by wyse van 'n geheime stemming toelaat.
Dit volg ná hoofregter Mogoeng Mogoeng se uitspraak om die geheime stemming se besluit oor te laat aan die parlement en dus Mbete.
Guido Urlings, nasionale veldtogbeampte vir AfriForum, sê die finale besluit oor die geheime stemming lê nou by die speaker.
"Terwyl AfriForum nie oortuig is dat 'n geheime stemming wel tot 'n suksesvolle mosie van wantroue in die president sal lei nie, sal dit eens en vir altyd vir Suid-Afrikaners wys of daar 'n Jacob Zuma-probleem of 'n ANC-probleem in die land heers," sê Urlings.
AfriForum sê hy glo dat 'n geheime stemming alle lede van die parlement sal toelaat om te stem volgens hul gewete, sonder vrees vir nagevolge en verteenwoordigend van die belange van hul kiesers en nie dít van hul politieke meesters nie.
Die organisasie het lede van die publiek aangemoedig om AfriForum se webwerf te besoek en 'n e-pos aan die speaker van die nasionale vergadering te stuur, wat haar vra om 'n geheime stemming tydens die mosie van wantroue in pres. Jacob Zuma toe te laat:
AfriForum Baleka Mbete
Man doodgeskiet in motor
En net hier gly Afriforum van die wal af in die sloot….."om beroep te doen op haar gewete"? Sy kan nie laat haar "gewete" haar lei nie…..Dink daaroor: As sy NIE die geheime stemming toelaat nie, gaan almal haar beskuldig dat sy pro JZ is, en hom beskerm deur hom in plek te hou…en as sy die geheime stemming toelaat en hy oorleef dit nie….gaan hy en sy hele faksie dit op haar uithaal. Dit gaan interessant wees om te sien hoe sy haarself uit hierdie een gaan uitkry….maar by die vorige vrae-en-antwoord sessie het die alpha male alreeds mooi… Lees meer »
Ongelukkig skep die proses van 'n geheime stemnming 'n presedent wat ons erg kan benadeel in die toekoms – bv 'kom ons hou nou 'n geheime stemming oor grond, of om die grondwet te wysing', ens ens.
Die proses kon voorkom gewees het as die ANC ondersteuners die durf gehad het om openlik op te staan vir wat reg is nie.
Goeie standpunt van Afriforum. Hoe meer paphandjies die ANC vir Zuma hanteer, hoe meer kom hulle onder verdenking.
Hulle kan een ding goed doen…en dis om tyd te mors.
My gevoel is dat sy nie 'n geheime stemming gaan toelaat nie, want as JZ uit is, is sy uit. Soos JZ tereg gesê het, hy het al hoeveel mosies van wantroue oorleef het, en hy gaan die "geheime stemming" ook oorleef bloot omdat hy "iets" op almal het. Hulle kan nie bekostig dat JZ nie meer koning kraai op sy eie mishoop nie.